stanford-oval/wikipedia huggingface dataset:
Kiinan avaruustoiminta
Kiinan tavoitteita > Taikonautit, avaruusasema

Syksyllä 2009 Kiinan taikonauttivalinnat olivat edenneet puoliväliin: tässä vaiheessa muutaman taikonautin paikasta kisasi 15 miestä ja naista. He kaikki olivat 27-34-vuotiaita sotilaslentäjiä. Toukokuussa 2010 Kiina valitsi uuden seitsemän hengen ryhmän avaruuslentäjäkoulutukseen. Taikonauttikoulutukseen valituista kaksi oli naisia, ja Kiinan ensimmäinen naistaikonautti Liu Yang lensi avaruuteen vuonna 2012. 
Seuraavat miehitetyt avaruuslennot – Shenzhou 8 ja Shenzhou 9 – tehtiin vuonna 2011. Vuonna 2010 Kiina laukaisi miehittämättömän avaruusasemamodulin ja 2011 Shenzhou 8 tekee miehittämättömänä telekointikokeen. Miehitetty Shenzhou 9 telekoitui asemaan vuonna 2011.
Vuoden 2010 aikana Kiina laukaisi Shenzhou 9:n ja pienen Tiangong-avaruusaseman miehittämättöminä niiden telekointikoetta varten.  Tämä on näkyvä osa Kiinan avaruusaseman valmistelua. Maaliskuun alussa 2010 Kiina ilmoitti laukaisevansa 8,5 tonnia painavan 9 metrisen asemamodulin vuonna 2011 ja tekee siihen kolme telakointia.  Kiinan 30 tonnia painava avaruusasema aloittaa 10-vuotisen toimintansa vuonna 2022.  Kiina laukaisi Tiangong-avaruusaseman syksyllä 2011 ja telakoi siihen Shenzhou 8 -aluksen. Tämä oli miehittämätön koe. Kesäkuussa 2012 Shenzhou 9 -aluksella lentäneet kolme taikonauttia käytti Tiangong 1-avaruusasemaa 13-päiväisen avaruuslennon aikana.
60-tonninen avaruusasema aiotaan saada valmiiksi vuoteen 2020 mennessä, jota edeltää pienempi avaruusasema, joka valmistui vuonna 2016.  Vuosina 2012–2020 Kiina panostaa vajaat 50 miljardin dollarin edestä ohjelmaan laukaisten 10–20 alusta ja avaruusasemamodulia.  2. heinäkuuta 2012 Kiinan miehitettyjen lentojen ohjelman johtaja Wang Zhaoyao kertoi, ettei Kiina kilpaile kenenkään kanssa avaruustoiminnallaan vaan avaruustoimintaa ajavat vain Kiinan omat tarpeet.
Kiina tekee seuraavan miehiteyn avaruuslennon, Shenzhou 10:n, kesäkuussa 2013, jolloin todennäköisesti yksi taikonauteista on nainen.
Kiinan tavoitteita > Yhteistyö läntisten maiden kanssa etenee

Yhdysvallat on estänyt Kiinan osallistumisen ISS-avaruusasemaan, mutta vuoden 2009 lopulla presidentti Obaman Kiinan vierailun aikana ja siihen liittyen NASAn pääjohtaja Charles Bolden antoi lausunnon, jonka mukaan NASA on valmis yhteistyöhön Kiinan kanssa Kuu-lennoissa ja muussa avaruuden tutkimusmatkoissa (Exploration). . Tilanne on samanlainen kuin USS Freedom-avaruusaseman kohdalla – asema rakennettiin lopulta Neuvostoliiton Mir-2-asemasuunnitelman perusteelta ja pääosin venäläisistä osista, Kiina voisi toimia Yhdysvalloille vielä huokeampana kuualuksen toimittajana kuin Venäjä avaruusaseman kohdalla ja lisäksi Kiina voisi olla hankkeen merkittävä rahoittaja. Yhdysvallat ja Kiina molemmat julkistivat avaruuden rauhanomaista käyttöä – samaan aikaan niiden merivoimilla on ilmeisesti ollut konfrontaatoita.
Toukokuussa 2011 Eutelsat vuokrasi kiinalaisen Sinosat 3- eli Chinasat 5C-tietoliikennesatelliitin, koska muuten Eutelsat olisi menettänyt 1,6 E asemapaikkansa GEO-radalla, koska Eutelsatilla ei ole ollut pitkään aikaan teknisten ongelminsa takia satelliittia ko. asemassa.
Heinäkuussa 2012 Argentiina solmi Kiinan kansantasavallan kanssa sopimuksen, jonka pohjalta Kiina voi rakentaa avaruusluotaimiensa tarvitsemia maa-asemia Patagoniaan, Argentiinaan, jonne ESA on juuri rakentanut oman maa-asemansa vastaavia tarpeita varten.
Elokuussa 2012 Kiinan China Great Wall Industry Corporation-yritys lupasi kuljettaa kesäkuussa 2014 Galactic Suite-yhtiön vetämän espanjalaisen "Barcelona Moon Team"-tiimin kuuajokin Kuuhun. Se kisaa Google Lunar X Prize-kisassa.
EUMETSAT solmi yhteistyösopimuksen Kiinan "National Satellite Ocean Application Service" (NSOAS, likimain merentutkimuspalvelu) kanssa Kiinan HY-1- ja HY-2-satelliittien ja EUMETSATin Jason-2 ja Jason-3 satelliittien datan vaihdosta.
Etelän tietoliikenteen ja kaukokartoituksen kehittäjä

Kiina on myynyt tietoliikennesatelliittejaan vuonna 2007 Nigerialle (NIGCOMSAT-1 ja sen korvaava toinen satelliitti).
Kiina myi vuonna 2009 Venezuelalle VENESAT-tietoliikennesatelliitin. Sen avulla Venezuela on toteuttanut tietoliikenteen tuhansiin maaseudun kouluihin, voimalaitoksiin ja maatiloihin.  Kiinan avulla Venezuelasta tuli neljäs latinalaisen Amerikan maa, jolla on oma satelliitti. Toukokuussa 2011 Venezuelan parlamentti hyväksyi VRSS-1-satelliitin tilauksen Kiinasta.
Kiinan avaruushallinto on syyskuussa 2009 neuvotellut Bolivian presidentin Evo Moralesin tietoliikennesatelliitin toimittamisesta Bolivialle. Satelliitti maksaa 300 miljoonaa dollaria ja saa nimen Tupac Katari, Espanjan kolonialismia vastaan taistelleen intiaanijohtajan mukaan. Satelliitti laukaistaan vuonna 2013.
Kiina rakentaa Laosille tietoliikennesatelliitin.
Syyskuussa 2009 Kiina ja Pakistan ilmoittivat, että Kiina rahoittaa 200 miljoonan dollarin lainalla ja avustaa teknisesti Pakistanin toisen oman tietoliikennesatelliitin PAKSAT-1R:n toteutuksessa. Sen rakentavat Kiinan Great Wall Industry Corporation ja Pakistanin Space and Upper Atmospheric Research Commission. Laukaisu tapahtunee vuonna 2011, jolloin se korvaa PAKSAT-1:n.
Kiina esitti vuoden 2010 lopulla GEOSS-kokouksessa Pekingissä globaalia satelliittikaukokartoituksen yhteistyotä kehitysmaiden avuksi.  Vuonna 2012 laukaistaan kiinalainen 140 miljoonan dollarin hintainen kaukokartoitussatelliitti, jonka hankki Venezuela.
Keväällä Sri Lanka solmi yhteistyösomuksen Kiinan kansantasavallan kanssa, jossa Kiina rakentaa ja laukaisee tietoliikennesatelliitin Sri Lankan hyödynnettäväksi. DFH-4-satelliittia, joka toimii 50 eteläisestä asemasta, operoi srilankalainen SupremeSAT (Pvt) Ltd.
Syyskuussa 2012 Nicaragua alkoi neuvotella Kiinan kanssa 300 miljoonan dollarin arvoisen Nicasat-1-tietoliikennesatelliitin ostosta kiinalaisten pankkien lainoituksella.
Avaruuskeskukset

Kiina on vuoden 2008 lopulla päättänyt rakentaa Hainanin provinssiin uuden avaruuskeskuksen . Kiinalla on tätä ennen ainakin kolme avaruuskeskusta, joista kaikista voidaan laukaista satelliitteja.
Jiuquanin avaruuskeskus
Xichangin avaruuskeskus
Hainanin avaruuskeskus, rakentaminen aloitettiin vuonna 2009
Vuonna 2009 ryhmä Macaon liikemiehiä lahjoitti Kiinan avaruusyhdistykselle (China Space Foundation) muutamia kymmeniä miljoonia dollareita. Osa rahoituksesta käytetään avaruuskeskuksien rakentamiseen.
Sotilaallinen avaruustoiminta

Kiinan kaukokartoitussatelliitteja kutsutaan miltei järjestään vakoilusatelliiteiksi olipa Kiinan antama niiden määritelmä mikä tahansa.
Kiinan taikonautit on valittu sotilaslentäjistä kuten Yhdysvaltain ja Venäjän/Neuvostoliiton avaruuslentäjät. Kiinan miehitetty ohjelma ei näytä omaavan sotilaallisia aspekteja, muillakin suurvalloilla ne ovat loppujen lopuksi olleet vähäisiä.
Vuoden 2007 ohjuskoe, jossa Kiina ampui 900 km korkeudella olleen entisen sääsatelliittinsa palasiksi on ollut esillä jatkuvasti ikään kuin se olisi merkittävä uhka tai avaruusromun lähde, esim. toukokuussa 2009 NASA väittää avaruussukkulan väistäneen 400 km korkealla lentoradallaan juuri tämän ohjuskokeen aikaansaamaa 10 cm palaa.  Yhdysvallat teki 1960-luvun alussa kaksi ydinkoetta avaruudessa, mikä levitti sinne miljardeja metallisäikeitä, Neuvostoliitto teki lukuisia tappajasatelliittikokeita, jotka muistuttavat teknologisesta nykyisin mm. ESAssa muodissa olevia muodostelmalentoja. 2000-luvulla Kiina toistaa niitä kokeita, jotka Yhdysvallat ja Neuvostoliitto tekivät aiemmin.
Sen jälkeen, kun NASAn miehitettyjen lentojen ohjelman melkoisen kriittinen arviointi oli julkistettu lokakuussa 2009, Yhdysvaltain asevoimat julkisesti antoi useampia lausuntoja, joissa painotettiin Kiinan avaruustoiminnan kykyjen nousua sotilaallisena uhkana lausuntoja.  Vastaavaan aikaan Kiinan presidentti on painottanut Kiinan avaruusohjelmien rauhanomaista luonnetta ja pyrkimystä kansainväliseen yhteistyöhön.
Joitakin avainhenkilöitä

Vuoden 2010 alussa Kiinan kansantasavalta palkitsi avaruusalan pioneerejaan antamalle kahdelle heitä maan korkeimman tiedepalkinnon. Palkintoon kuuluu 5 miljoonan juanin rahallinen osuus.
Gu Chaohao, 83, sai palkinnon avaruuslentoja varten 50 vuoden aikana kehitetyistä matemaattisista menetelmistä.
Sun Jiadong, 80, sai palkinnon avaruusalusten suunnittelun johtamisesta. Hän on suunnitellut kiinalaisia kuuluotaimia. Hän valmistunut diplomi-insinööriksi Zhukovskin nimeä kantavasta Neuvostoliiton ilmavoimien akatemiasta. Hän on ollut Kiinan johtavia satellittien suunnittelijoita vuodesta 1967.
Muita
Qi Faren on toiminut kiinalaisten avaruusalusten pääsuunnittelijana vuodesta 1999, jolloin laukaistiin Shenzhoun prototyyppi.
Ouyang Ziyuan on Kiinan kuuohjelman pääsuunnittelijoita.
Vuonna 2009 edesmennyt Qian Xuesen oli Kiinan avaruusohjelman isä ja sitä ennen Yhdysvaltain avaruusohjelman merkkimiehiä.
Wang Yongzhi on Kiinan miehitettyjen avaruuslentojen ohjelman pääsuunnittelija. Hän sai valtion tiedepalkinnon vuonna 2003.
Yleinen länsimainen näkemys

Kiinan avaruustoiminnan isä Qian Xuesen oli Yhdysvaltain avaruusohjelman päähahmoja 1950-luvulla – kunnes hänet vangittiin Yhdysvalloissa ilmeisen tekaistuilla perusteilla. Kiinalaissyntyisten insinöörien vakoilusyytteet ovat olleet yleisiä etenkin 2000-luvulla, kun Kiinan avaruusohjelma on laajentunut. Esim.
helmikuun alussa 2010 tuomittiin 73-vuotias kiinalaissyntyinen Greg Chung Dongfan Rockwellin ja Boeingin tietojen vuodattamisesta Kiinalle 30 vuoden ajan. Vuodatetut tiedot koskivat mm. Avaruussukkulaa ja Delta IV-kantorakettia. 188 kuukauden eli noin 16 vuoden pituinen vankeustuomio – Dongfan olisi 89-vuotias vapautuessaan eli käytännössä tuomio oli kuolemantuomio – on tuomion julistaneen tuomarin mukaan tarkoitus olla Kiinalle signaali: "Stop sending your spies here."  Dongfan toimi kaliformialaisessa avaruusteollisuudessa vuoteen 2006 asti eli olisi siis aloittanut toimintansa 1970-luvun puolivälissä.
Kiinan avaruusaseman Tiangong 1:n laukaisu tapahtui 29. syyskuuta 2011. Sitä kuvattiin länsimediassa "PR Blitz"-termillä, jossa englanninkielisille lukijoille tuodaan mielikuvaa propagandasta ja natsien salamasodasta (engl. Blitz).
Aiheesta muualla

Kuvia tai muita tiedostoja aiheesta Kiinan avaruustoiminta Wikimedia Commonsissa
Lattapyrstökäärmeet

| Lattapyrstökäärmeet |
| --- | --- |
 Laticauda saintgironsi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Alaheimo::  Lattapyrstökäärmeet Laticaudinae  Cope, 1879
Suku::  Lattapyrstökäärmeet Laticauda  Laurenti, 1768
Lajit
 Lattapyrstökäärme (Laticauda colubrina)  Laticauda crockeri  Laticauda frontalis  Laticauda guineai  Laticauda laticaudata  Laticauda saintgironsi  Laticauda schistorhyncha  Juovalattapyrstö (Laticauda semifasciata) 
Katso myös
   Lattapyrstökäärmeet Wikispeciesissä   Lattapyrstökäärmeet Commonsissa 
Infobox OKNimi-testi OK: 
Lattapyrstökäärmeet (Laticaudinae) on myrkkytarhakäärmeiden alaheimo, jonka ainoa suku on lattapyrstökäärmeet (Laticauda). Sukuun kuuluu kahdeksan lajia, joista seitsemän elää meressä ja yksi makeassa vedessä. Lattapyrstökäärmeet pystyvät liikkumaan myös kuivalla maalla. Tämä on tarpeen, sillä naaraat nousevat maalle munimaan. Niiden ruumiin poikkileikkaus on lähes pyöreä; vain pyrstö on litteäkylkinen. Vatsapuolen suomut ovat kookkaita kilpiä. Lattapyrstökäärmeiden sierainaukot ovat siirtyneet pään päälle, mutta eivät yhtä taakse kuin melakäärmeillä. Lajin yksilöitä saattaa tavata jopa satojen metrien päässä vedestä paistattelemassa päivää. Juovalattapyrstö voi kasvaa yli kaksimetriseksi.
Lattapyrstökäärmeiden munintakausi voi kerätä lajin yksilöitä massoittain tietyille alueille. Juovalattapyrstöä (Laticauda semifasciata) pyydystetäänkin joka vuosi kymmeniätuhansia yksilöitä munintapaikoilta. Laji on muutoinkin taloudellisesti merkittävin merikäärme, sillä itäaasialaiset käyttävät sen nahkaa ja lihaa. Monet uskovat merikäärmeiden lihan muun muassa lisäävän seksuaalista halukkuutta.
Laosin vaakuna

Laosin vaakuna
Laosin vaakuna (laoksi ເຄື່ອງໝາຍຊາດລາວ) on Laosin kansallinen tunnus, jossa on Pha That Luangin buddhalainen stupa ja Nam Ngunin tekojärvi. Vaakunan keskelle on sijoitettu asfaltoitu tie ja sen oikealle puolelle riisipelto, jonka taustalla kohoaa metsä. Vaakunan alalaidassa on hammaspyörä. Vaakunaa ympäröivät riisintähkät, joita kietoo yhteen punainen nauha, jossa lukee laon kielellä ”Rauha, itsenäisyys, demokratia, yhtenäisyys, hyvinvointi”
Vaakunan kuvioilla on symboliarvo: Pha That Luangin temppeli kuvaa Laosin kansan suurta menneisyyttä. Voimalaitos, hammaspyörä ja tie kuvaavat maan teollistumista ja teknistä edistystä, riisipelto ja riisintähkät taas maanviljelystä. Metsä kuvaa maan luonnonvaroja.
Aiemmat versiot

1949–1975
1975-1991
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Kristian Melartopaeus

Kristian Melartopaeus (14. joulukuuta 1684 Janakkala – 12. joulukuuta 1753 Viipuri) oli suomalainen pappi suuren Pohjan sodan ja isonvihan aikana. Vuonna 1716 hänestä tuli Viipurin kirkkoherra ja viimeistään vuonna 1720 Viipurin hengellisen konsistorin esimies. Hän organisoi Itä-Suomen kirkollisia oloja muuttuneeseen tilanteeseen sopiviksi.
Melartopaeus joutui sotilaspappina venäläisten sotavangiksi Perevolotshnassa 1. heinäkuuta 1709, ja hänet vietiin Moskovaan ja edelleen Pietariin, jossa hän toimi vuodesta 1710 alkaen tataarilaisessa esikaupungissa sotavankipappina. Moskovassa toiminut ruotsalainen kenttäkonsistori vahvisti maaliskuussa 1710 hänen oikeutensa pitää suomenkielisiä jumalanpalveluksia. Melartopaeus huolehti vuodesta 1714 Pietarissa olevien sotavankien sielunhoidosta. Hänet vapautettiin sotavankeudesta Viipurin kaupungin asukkaiden pyynnöstä ja nimitettiin Viipurin kirkkoherraksi 1716. Viipurin konsistorin esimies hänestä tuli viimeistään vuonna 1720, ja hänet mainitaan tuomiorovastina vuodesta 1721.
Aiheesta muualla

Kotivuori, Yrjö: Kristian Melartopaeus. Ylioppilasmatrikkeli 1640–1852. Helsingin yliopiston verkkojulkaisu 2005.
Lahden Jazztori

Lahden Jazztori on Lahti Big Bandin vuosittain syyskuussa järjestämä viikon mittainen jazz-tapahtuma Lahdessa. Ensimmäisen kerran Lahden Jazztori järjestettiin elokuussa vuonna 1989. Vuonna 2012 tapahtuma oli poikkeuksellisesti toukokuussa, mutta siirtyi heti seuraavana vuonna takaisin syksyyn, mutta aiempaa myöhempään ajankohtaan eli syyskuun puoliväliin.
Aiheesta muualla

Lahden Jazztori (virallinen www-sivu)
Kupukämmekät

| Kupukämmekät |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Kämmekkäkasvit
Suku::  Kupukämmekät Polystachya  Hook.
Infobox OKVirheellinen NIMI-arvo: 
Kupukämmekät (Polystachya) on kämmekkäkasveihin kuuluva kasvisuku. Suvussa on yli 240 lajia, joita esiintyy trooppisella vyöhykkeellä Keski-Amerikassa, Etelä-Amerikassa, Afrikassa ja Kaakkois-Aasiassa. Ne ovat pääosin epifyyttisiä.
Lajeja

ternikupukämmekkä (Polystachya albescens)
veitsikupukämmekkä (Polystachya cultriformis)
ristikupukämmekkä (Polystachya stauroglossa)
taitankupukämmekkä (Polystachya teitensis)
hilkkakupukämmekkä (Polystachya transvaalensis)
Aiheesta muualla

Suomen Lajitietokeskus: Kupukämmekät – Polystachya
Lammaskaali

Lammaskaalia lautasella
Lammaskaali (norjaksi fårikål) on Norjan kansallisruoka ja perinteinen liharuoka norjalaisessa keittiössä. Lammaskaali valmistetaan lampaan- tai karitsanlihasta, valkokaalista ja jauhamattomasta mustapippurista. Kaikki ainesosat kypsennetään yhdessä kattilassa. Lammaskaali tarjoillaan tavallisesti keitettyjen perunoiden kera. Lammaskaalia pidetään Norjan kansallisruokana, ja sen asema vahvistettiin viimeksi vuonna 2014 Norjan maatalousministeriön järjestämässä äänestyksessä.
Käännös suomeksi
Latte macchiato

Latte macchiato valmistetaan usein korkeaan juomalasiin.
Latte macchiato [ˈlatte makˈkjaːto] on Italiasta peräisin oleva lämmin maitokahvijuoma. Juomassa espressokahvi kaadetaan varovasti vaahdotetun täysmaidon päälle lasiin.
Italian kielen latte macchiato tarkoittaa tahrattua maitoa. Tämä viittaa vaahdon pinnalle jäävään pieneen kahvinruskeaan läiskään.
Aiheesta muualla

Kuvia tai muita tiedostoja aiheesta Latte macchiato Wikimedia Commonsissa
Kōtarō Kiyomiya

| Kōtarō Kiyomiya> 清宮 幸太郎 |
| --- | --- |
 Kotaro Kiyomiya vuonna 2018.
Henkilötiedot
Koko nimi:  Kōtarō Kiyomiya
Syntynyt: 25. toukokuuta 1999 (ikä 25) Tokio, Japani
Kansalaisuus:   Japani
Baseballpelaaja
Pelipaikka:  ensimmäinen basemies
Pituus:  184 cm
Paino:  102 kg
Lyöntipuoli:  oikea
Heittokäsi:  vasen
Nyk. joukkue:  Hokkaido Nippon-Ham Fighters
Sarja:  Nippon Professional Baseball
Pelaajaura
Seurajoukkueet
2018–:  Hokkaido Nippon-Ham Fighters
Kōtarō Kiyomiya (jap. 清宮 幸太郎, Kiyomiya Kōtarō; s. 25. toukokuuta 1999) on japanilainen baseball-pelaaja. Hän on ammattilainen Hokkaido Nippon-Ham Fighters -seurassa Nippon Professional Baseballin Pacific Leaguessa.
Aiheesta muualla

Kuvia tai muita tiedostoja aiheesta Kōtarō Kiyomiya Wikimedia Commonsissa
Latter Days: The Best of Led Zeppelin Volume Two

| Latter Days: The Best of Led Zeppelin Volume Two Led Zeppelin |
| --- | --- | --- |

Kokoelmalevyn tiedot
 Äänitetty : 1973–1979
 Julkaistu: 21. maaliskuuta 2000
 Tuottaja(t): Jimmy Page
 Tyylilaji: Rock
 Kesto: 64.36
 Levy-yhtiö: Atlantic
Led Zeppelinin muut julkaisut
| Early Days: The Best of Led Zeppelin Volume One 1999 | Latter Days: The Best of Led Zeppelin Volume Two 2000 | How The West Was Won 2003 |
Latter Days: The Best of Led Zeppelin Volume Two on rockyhtye Led Zeppelinin vuonna 2000 julkaistu kokoelma ja se sisältää kappaleita vuosilta 1973–1979.
Joitakin merkittäviä kappaleita puuttuu tältä kokoelmalevyltä, kuten puuttui edelliseltäkin kokoelmalta Early Days: The Best of Led Zeppelin Volume One. Merkittävimmät puutteet ovat "D'yer Mak'erin" (albumilta Houses of the Holy) ja "Black Country Womanin" (albumilta Physical Graffiti) "poissaolo".
Kappaleet

The Song Remains the Same – 5.28 (Houses of the Holy)
No Quarter – 6.59 (Houses of the Holy)
Houses of the Holy – 4.01 (Physical Graffiti)
Trampled Under Foot – 5.35 (Physical Graffiti)
Kashmir – 8.31 (Physical Graffiti)
Ten Years Gone – 6.31 (Physical Graffiti)
Achilles Last Stand – 10.22 (Presence)
Nobody's Fault But Mine – 6.27 (Presence)
All My Love – 5.53 (In Through the Out Door)
In the Evening – 6.49 (In Through the Out Door)
Kōtō-in

Kōtō-in-temppeli
Kōtō-in (jap. 高桐院) on Kiotossa Daitoku-jin alueella olevista temppeleistä pienimpiä. Temppelin ja siihen liittyvän puutarhan perusti noin vuonna 1603 huomattava Momoyama-kauden soturi Hosokawa Tadaoki (1563–1645).
Temppelin pääportilta alkaa kivipolku, jota reunustavien vaahteroiden latvuksista muodostuu katos. Käytävän päässä on portti, jossa on pieni shōjin peittämä kellonmuotoinen ikkuna. Ikkuna on yleensä kiinni. Polku kääntyy ja jatkuu temppelille.
Aiheesta muualla

Kuvia tai muita tiedostoja aiheesta Kōtō-in Wikimedia Commonsissa
Kypséli (Ateena)

| Kypséli Κυψέλη |
| --- | --- |
 Kypsélin kaupunginosaa.
 Kaupungin kartta, jossa Kypséli korostettuna.
Kaupunki:  Ateena, Attika, Kreikka
Suuralue:  6.
Koordinaatit:  38°00′14″N, 23°44′28″E
Lähialueet:  Ágios Nikólaos, Galátsi, Patísia, Pedíon Áreos, Polýgono
Kypséli (kreik. Κυψέλη) on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa rajautuu lännessä Patisíon-katuun ja idässä Tourkovoúnia-kukkulajonoon.
Kypsélin lyseo.
Kypséli jakautuu varsinaiseen Kypséliin, Néa Kypséliin (Νέα Κυψέλη, ”Uusi Kypséli”), Áno Kypséliin (Άνω Κυψέλη, ”Ylempi Kypséli”) sekä Agía Zónin (Αγία Ζώνη) alueeseen, joka käsittää samannimisen kirkon ympäristön. Kypsélissä sijaitsee Kypsélin metroasema.
Kaupunginosan eteläpuolella sijaitsee Polýgonon kaupunginosa sekä Pedíon Áreos, länsipuolella Ágios Nikólaos, luoteispuolella Patísia ja koillispuolella Galátsin kaupunki.
Aiheesta muualla

Kuvia tai muita tiedostoja aiheesta Kypséli Wikimedia Commonsissa
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Kvantittunut Hallin ilmiö

Hall-resistiivisyys ρxy (ylempi kuva) ja jännitteen suuntainen resistiivisyys ρxx (alempi kuva) ulkoisen magneettikentän B funktiona. Kvantittuminen ilmenee ylemmässä kuvassa tasanteina, joiden sisällä Hall-resistiivisyys on h/(e^2 n) jollain kokonaisluvulla n.
Kvantittunut Hallin ilmiö on kaksiulotteisissa johteissa, suurissa magneettikentissä ja matalissa lämpötiloissa havaittava ilmiö, jossa johteen Hall-konduktanssi kvantittuu arvoihin
missä  e on elektronin varaus,  h on Planckin vakio, ja täytekerroin  \nu  saa vain tiettyjä rationaalilukuarvoja. Tapausta, jossa  \nu  saa kokonaislukuarvoja, kutsutaan kokonaislukuilmiöksi erotuksena murtolukuisesta eli murtokvantittuneesta ilmiöstä. Kokonaislukuilmiö on hyvin tunnettu, se johtuu Landaun tasojen muodostumisesta johteeseen suurissa magneettikentissä.
Murtolukuilmiössä  \nu  saa murtolukuarvoja  1/3,1/5,5/2,12/5,\dots . Murtolukuilmiö voidaan selittää vain ottamalla huomioon elektronien väliset voimakkaat vuorovaikutusilmiöt: murtolukuilmiö johtuu korreloituneiden, useita elektroneja sisältävien komposiittielektronien kokonaislukuilmiöstä.[lähde? ]
Sovellukset

Tärkein kvantittuneen Hallin ilmiön sovellus on sen käyttö resistanssin käytännöllisenä standardina. Tämä johtuu kvantittumisen suuresta tarkkuudesta: sen on voitu osoittaa seuraavan luonnonvakioiden avulla saatavaa arvoa vähintään yhdeksän numeron tarkkuudella.[lähde? ]
Kokonaislukuilmiö

Kokonaislukuilmiön ennustivat ensimmäisenä Tsuneya Ando, Yukio Matsumoto ja Yasutada Uemura vuonna 1975, perustuen likimääräiseen laskuun. Vuonna 1980 Klaus von Klitzing osoitti kokeellisesti että Hall-konduktanssin kvantittuminen on tarkka. Hän sai havainnostaan vuoden 1985 Nobelin palkinnon.
Suurin osa kvantittuneeseen Hallin ilmiöön liittyvistä mittauksista tehdään galliumarsenidi-heterorakenteisiin muodostuvassa kaksiulotteisessa elektronikaasussa. Vuonna 2007 kvantittunut Hallin ilmiö löydettiin myös grafeenissa, jossa sen luonne riippuu hiilikerrosten lukumäärästä.